CELEX: 62010CB0496
Language: lt
Date: 2012-01-19 00:00:00
Title: Byla C-496/10: 2012 m. sausio 19 d. Teisingumo Teismo (šeštoji kolegija) nutartis ( Ufficio del Giudice di Pace di Venafro (Italija) prašymas priimti prejudicinį sprendimą) baudžiamojoje byloje prieš Aldo Patriciello (Procedūros reglamento 104 straipsnio 3 dalies pirma pastraipa — Europos Parlamento narys — Protokolas dėl privilegijų ir imunitetų — 8 straipsnis — Baudžiamasis procesas dėl įžeidimo — Pareiškimai už Parlamento ribų — Sąvoka „einant Parlamento nario pareigas pareikšta nuomonė“ — Imunitetas — Sąlygos)

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/2
            
         2012 m. sausio 19 d. Teisingumo Teismo (šeštoji kolegija) nutartis (Ufficio del Giudice di Pace di Venafro (Italija) prašymas priimti prejudicinį sprendimą) baudžiamojoje byloje prieš Aldo Patriciello
   (Byla C-496/10) (1)
   
   (Procedūros reglamento 104 straipsnio 3 dalies pirma pastraipa - Europos Parlamento narys - Protokolas dėl privilegijų ir imunitetų - 8 straipsnis - Baudžiamasis procesas dėl įžeidimo - Pareiškimai už Parlamento ribų - Sąvoka „einant Parlamento nario pareigas pareikšta nuomonė“ - Imunitetas - Sąlygos)
   2012/C 109/03
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Ufficio del Giudice di Pace di Venafro
   
   
      Šalis pagrindinėje baudžiamojoje byloje
   
   Aldo Patriciello
   
      Dalykas
   
   Prašymas priimti prejudicinį sprendimą — Ufficio del Giudice di Pace di Venafro — Europos Bendrijos protokolo dėl privilegijų ir imunitetų (OL 152, 1967, p. 13) 9 ir 10 straipsnių išaiškinimas — Europos Parlamento narys, apkaltintas įžeidimu po to, kai jis neteisėtai apkaltino policijos pareigūną — Einant Parlamento nario pareigas pareikštos nuomonės sąvoka
   
      Rezoliucinė dalis
   
   Protokolo dėl Europos Sąjungos privilegijų ir imunitetų, pridėto prie ES, ESV ir EAEB sutarčių, 8 straipsnis turi būti aiškinamas taip: Europos Parlamento nario už Europos Parlamento ribų padarytas pareiškimas, dėl kurio jo kilmės valstybėje narėje pradėtas baudžiamasis persekiojimas dėl įžeidimo, yra einant Parlamento nario pareigas pareikšta nuomonė, patenkanti į šioje nuostatoje numatyto imuniteto taikymo sritį, tik jei šis pareiškimas prilygsta subjektyviam vertinimui, tiesiogiai ir akivaizdžiai susijusiam su tokių pareigų vykdymu. Prašymą priimti prejudicinį sprendimą pateikęs teismas turi patikrinti, ar šios sąlygos įvykdytos pagrindinėje byloje.
   
      (1)  OL C 346, 2010 12 18.